शादी के बाद ही शुरू कर दिए थे नागरिकता के लिए प्रयास : माजिद ने इरफाना से शादी के बाद ही भारत की नागरिकता लेने के लिए प्रयास शुरू कर दिए थे मगर उसे नागरिकता नहीं मिली। दो बार आवेदन कैंसिल हो गए लेकिन उसने व परिवार ने हार नहीं मानी। 2015 में नए सिरे से नागरिकता के लिए फिर आवेदन किया। इधर, नागरिकता का इंतजार करते-करते इरफाना पर बूढ़ापा आ गया। शादी के बाद इरफाना के चार बच्चे हुए। दो बेटियों की शादी भी उसने कर दी। इसके बाद मंगलवार का दिन उसके लिए खुशियां लेकर आया। भारत सरकार ने जांच-पड़ताल के बाद उसे भारत की नागरिकता दे दी।